text: विशेष सीबीआई अदालत के न्यायाधीश जे के पांड्या ने पांडे को आरोप मुक्त करने की अर्जी इस आधार पर स्वीकार कर ली कि इशरत जहां और तीन अन्य के अपहरण व उनकी हत्या के संबंध में उनके विरुद्ध कोई सबूत नहीं है।पीपी पांडेय ने कोर्ट के फैसले के बाद कहा कोर्ट ने मेरी अर्ज़ी को मंजूर किया है। ये मेरे लिए बड़ी राहत है। न्याय देरी से मिला, लेकिन सच्चाई जरूर बाहर आती है। वहीं इस मामले में पीड़ितों के वकील शमशाद ने कि फैसले से पीड़ित पक्ष को काफी निराशा हुई है, जो न्याय की लड़ाई लड़ रहे थे।